
Milyun-milyong kabataan 
ang kailangan sa demokratikong 


rebolusyong bayan 


igit ngayong kinakailangan ang pagkilos ng 
H niwan-miyon kabataan katuwang ng buong 

sambayanang Pilipino. Ang patuloy na paglala 
ng krisis, pagsasamantala at kahirapan ay tinutum- 
basan lamang ng pagsidhi ng pagnanais ng bayan na 
wakasan ang naghaharing sistemang malakolonyal at 
malapyudal. 

Laganap ang disempleyo. Sumisirit ang presyo ng 
pagkain, langis at iba pang pangunahing bilihin. Hin- 
di makaagapay ang mababang sahod ng karaniwang 
mga manggagawa at kawani. Mabigat na pasanin ang 
gastusin sa edukasyon, kalusugan at pabahay. 

Lalong sumasahol ang 
kalagayan ng karaniwang 
mamamayan sa pagmamati- 
gas ng rehimeng Aquino na 
patuloy na sumunod sa mga 
patakaran at programang 
dikta ng mga imperyalis- 
tang pinamumunuan ng US. 
Lalo nitong ibinubukas ang 
ekonomya sa mga dayu- 
hang monopolyo para ma- 
samantala ang murang la- 
kas-paggawa ng anakpawis, 
huthutin ang likas na ya- 
man ng bansa at makapag- 
kamal ng malaking tubo. 
Tumitindi ang pagsasaman- 
tala ng mga panginoong 
maylupa sa mga magsasaka 
at manggagawang bukid. 
Nanunuot ang korapsyon sa 
reaksyunaryong estado. 

Panunupil ang sagot ng 
estado sa daing ng masa. 
Bukambibig nito ang “"ka- 
payapaan" subalit puspu- 
san naman ang isinasagawa 


Ipatupad ang JASIG, 
palayain ang mga kon- 
PAHINA 3 


Mga tampok sa 
isyung ito... 


sultant 


AFP, bigo sa Comval 
at Davao Oriental 


nitong madugong kampanyang militar na naglalayong 
gapiin ang mga pakikibakang masa at armadong pag- 
laban ng mamamayan. Tutol ang rehimeng US-Aquino 
na lutasin sa mapayapang paraan ang gera sibil sa 
bansa. 

Sa harap ng lahat ng ito ay walang masusulingan 
ang mamamayan kundi ang kanilang organisadong la- 
kas at rebolusyonaryong pagkilos. Dito rin nakatali 
ang pag-asa ng mga kabataang Pilipino na magkaro- 
on ng maaliwalas na kinabukasan. Ang malawakang 
pagpukaw, pag-oorganisa at pagpapakilos sa kabata- 
ang Pilipino ay isa sa mga susing salik sa mapagpa- 


Pakikibaka kontramina 
sa Cagayan Valley 


PAHINA 4 PAHINA 7 


syang pagsulong ng rebolusyona- 
ryong pakikibaka ng sambayanan. 
Tungkulin 
ng buong Parti- 
do na isulong 
ang rebolusyo- 
naryong kilu- 
sang kabataan-es- 
tudyante. upang 
pukawin at himu- 
kin ang kabataang 
Pilipino na bagtasin 
ang landas ng pambansa-demokra- 
tikong rebolusyon. Hindi matata- 
waran ang halaga ng papel ng ka- 
bataan sa pagrerebolusyon. Bukas 
ang kanilang pag-iisip at handang 
tumanggap ng mga bago at rebolu- 
syonaryong ideya at pamamaraan. 
Masigla sila sa pagkilos at mapa- 
ngahas sa paglaban. Magiting sila 
sa paglahok sa rebolusyon at mala- 
kas ang kagustuhang makalikha ng 
maningning na kinabukasan. 
Dapat itaas ang kamalayan ng 
milyun-milyong mga kabataan at 
pag-alabin ang kanilang damdamin 
na maglingkod sa bayan at luma- 
hok sa paglikha ng kasaysayan. Da- 
pat isagawa ang iba't ibang angkop 
na paraan ng propaganda at eduka- 
syon upang abutin ang mga kaba- 
taan sa loob at labas ng mga pa- 
aralan, mga pabrika at komunidad. 
Dapat isagawa ang pagsusuri sa ka- 
nilang kongkretong kalagayan. Da- 
pat tukuyin ng rebolusyonaryong 
kilusang kabataan ang mga proble- 
ma ng kabataang estudyante, 
manggagawa, magsasaka, maralita 
ng lunsod o propesyunal. Sa gayon 
lamang mabubuo ang tumpak na 
mga panawagan at mapalalalim 


Bayan 


ang pag-ugat ng mga progresibo at 
rebolusyonaryong organisasyon sa 
hanay ng kabataan. 

Upang maabot ang milyun-mi- 
lyong kabataan, dapat 
magpakahusay sa pag- 
gamit ng lahat ng anyo 
ng propaganda. Gamitin 
ang mga tradisyonal na 

paraan tulad ng panana- 
lumpati, paglalabas ng 
mga pahayagan, polyeto, 
pagsusulat sa pader, pag- 
gawa ng mga poster, awit, tula, du- 
la at mga pagtatanghal. Gamitin 
din ang mga makabagong paraan 
tulad ng email, website, blogging, 
social media, video, texting at iba 
pa. Pagkombinahin ang mga ito 
upang mabilis na palaganapin ang 
mga rebolusyonaryong ideya, pa- 
siklabin ang damdamin at itaas ang 
kamalayan ng mga kabataan at 
sambayanang Pilipino. 

Dapat malawakan at solidong 
organisahin ang mga kabataang 
naaabot at napakikilos. Batayang 
tungkulin ng bawat kasapi na mag- 
rekluta ng bagong kasapi. Magrek- 
luta sa hanay ng kabataan, saan 
man sila matatagpuan. Gawin itong 
simple, sistematiko at mabilis. 
Magdaos ng mga pulong sa rekrut- 
ment, pagtanggap ng aplikasyon at 
pagpapasumpa. Italaga ang mga 
kadreng tututok sa rekrutment at 
edukasyon. Ang mga bagong rekrut 
ay dapat bigyan ng mga gawain ba- 
tay sa kanilang personal na kakaya- 
han at mga tungkulin ng organisa- 
syon. 

Dapat ilunsad ang mga rali at 
iba pang anyo ng sama-samang 


Nilalaman 


pagkilos upang harapin ang mga 
isyu at ipahayag ang paninindigan 
at hinaing ng mga kabataan at 
sambayanan. Dapat mapatimo na 
sa pamamagitan lamang ng sama- 
samang pagkilos maisusulong ang 
kanilang demokratikong interes. 
Dapat palahukin ang daan-daan li- 
bong mga kabataan sa mga pagki- 
los sa buong bansa. Katulad ng ipi- 
nakita sa kasaysayan, hindi lamang 
nito bibigyang-daan ang mabilis na 
paglawak ng organisadong lakas ng 
mga kabataan, magbubunga rin ito 
ng makabuluhang mga pagbabago 
tulad ng pagpapatalsik sa mga des- 
potiko at korap na rehimen. 

Dapat magpakahusay ang rebo- 
lusyonaryong kilusan ng kabataan- 
estudyante sa pagpapakilos ng 
kapwa kabataan at iba pang mama- 
mayan. Dapat mapakilos ang lahat 
sa kanilang mga organisasyon 
upang abutin at pakilusin ang mas 
marami pang hindi pa organisado o 
kaya ay nasa ilalim ng ibang orga- 
nisasyon o institusyon. Dapat mag- 
pakahusay sa  pakikipag-isang 
prente para abutin at pakilusin ang 
milyun-milyong hindi pa kaanib ng 
mga pambansa-demokratikong or- 
ganisasyong masa. 

Sa paglakas ng mga pagkilos at 
pakikibakang masa ng mga kabata- 
an, magagawa ng mga progresibo 
at pambansa-demokratikong orga- 
nisasyong masa na mabilis na mag- 
palawak ng kanilang hanay at im- 
pluwensya. Para sa Partido, ang 
mga organisasyong ito ay dapat 
maging bukal ng mga kadre at ka- 
sapi para sa iba't ibang tipo ng re- 
bolusyonaryong pormasyon at ga- 
wain. Ang mga pinakaaktibong ele- 
mento ay dapat rekrutin sa Kabata- 
ang Makabayan. 

Dapat hikayatin ang malawa- 
kang pagsapi ng mga kabataan sa 

Ang Ang Bayan ay inilalabas sa 
wikang Pilipino, Bisaya, Iloko, Hili- 
gaynon, Waray at Ingles. 

Maaari itong i-download mula sa 
Philippine Revolution Web Central na 
matatagpuan sa: 

www.philippinerevolution.net 

Tumatanggap ang Ang Bayan ng 
mga kontribusyon sa anyo ng mga 
artikulo at balita. Hinihikayat din ang 
mga mambabasa na magpaabot ng 
mga puna at rekomendasyon sa ikau- 
unlad ng ating pahayagan. Maaabot 
kami sa pamamagitan ng email sa: 

angbayan@yahoo.com 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 

Talakayan sa CASER 


AFP, bigo sa Comval at Davao 


Bagong Hukbong Bayan at pagla- 
hok sa armadong pakikibaka at 
mga pakikibakang masa sa kanayu- 
nan. Ang paglahok ng ilampung li- 
bong rebolusyonaryong kabataan 
sa armadong pakikibaka ay magsi- 
silbing malaking salik sa pagsusu- 
long ng digmang bayan sa bago at 
mas mataas na antas. Dapat marek- 
rut ng Partido ang libu-libong mga 
kasapi at kadre mula sa mga kaba- 
taan upang tuluy-tuloy na maisa- 
katuparan nito nang buong sigasig 
ang mga tungkulin nito sa pamu- 
muno sa rebolusyon. ABI 


COPD, binigwasan 
Panggigipit sa mamamayan 
Palayain si Ericson Acosta 
Limang magsasaka sa Samar 
Pakikibakang kontramina 
Balita 


Ipatupad ang JASIG, palayain 
ang mga konsultant--NDFP 


yapaan kung patuloy na tatanggi ang Gubyerno ng Pilipinas 


Mee na walang magaganap na pormal na usapang pangkapa- 


(GPH) na tuparin ang kasunduan nito sa National Democratic 
Front of the Philippines (NDFP) noong Enero na palalayain ang mga kon- 
sultant ng NDFP. Ito ang babala ni Ka Luis Jalandoni, tagapangulo ng 
NDFP Negotiating Peace Panel, sa kanyang sulat nitong Hunyo 2 kay Atty. 
Alex Padilla, tagapangulo ng GPH Negotiating Peace Panel. 


Sa Joint Communiqué na pinir- 
mahan noong Enero 18, nangako 
ang GPH na mamadaliin nito ang 
pagpapalaya sa mga detenidong 
konsultant ng NDFP at iba pang 
personaheng protektado ng Joint 


Agreement on Safety and Immunity 
Guarantees (JASIG). Bago matapos 
ang Mayo, pinaabutan nina Presi- 
dential Peace Adviser Teresita 
Quintos-Deles at Padilla si Ka Fidel 
Agcaoili, pangalawang tagapangu- 
lo ng NDFP Negotiating Peace Panel 
na huwag munang bumalik sa 
Utrecht, The Netherlands dahil iha- 
hayag umano sa Hunyo 1 ni Benig- 
no Aquino III ang pagpapalaya sa 
mga detenidong pulitikal. Lumipas 
ang nasabing petsa pero walang 
kahit isa sa 17 konsultant ng NDFP 
ang napalaya. 

Kabilang sa mga nakabilang- 
gong konsultant ng NDFP si Alan 
Jazmines, kasapi ng NDFP Reci- 
procal Working Committee on Soci- 
al and Economic Reforms (RWC- 
SER). Hindi magagampanan ni 
Jazmines ang kanyang mahalagang 
tungkulin kaugnay ng RWC-SER da- 
hil patuloy pa rin siyang nakaku- 
long sa Camp Crame. Iligal siyang 
inaresto noong Pebrero 14. Dagdag 


dito, pinagbabantaan pa siyang ili- 
pat sa Camp Bagong Diwa, Taguig 
City. 

Bukod kay Jazmines, si Tirso 
"Ka Bart" Alcantara, konsultant ng 
NDFP mula sa Southern Tagalog ay 
nakadetine pa rin at nakakadena sa 
kanyang higaan mula nang arestu- 
hin siya noong Enero. Si Alcantara 
ang lumagda sa dokumento ng In- 
ternational Committee of the Red 
Cross (ICRC) nang palayain ng BHB 
si Maj. Noel Buan ng Philippine 
Army noong Abril 2001. Protektado 
ng JASIG si Alcantara. 

Ayon sa NDFP, ang kabiguan ng 
rehimeng Aquino na panindigan 
ang pangako nitong agarang pag- 
papalaya sa mga detenidong puliti- 
kal ay seryosong sagka sa pagsusu- 
long ng usapang pangkapayapaan. 
Nakatakda sana ngayong Hunyo 
ang pagtalakay sa mga usapin 
tungkol sa mga repormang panlipu- 
nan at pang-ekonomya at repor- 
mang pampulitika at konstitusyu- 
nal. 

Iginigiit ng NDFP na dapat 
magpakita ang GPH ng kongkre- 
tong mga hakbang sa pagpapa- 
tupad ng ipinangako nito sa por- 
mal na usapan noong Pebrero 15- 
21. Sa kasalukuyan, mahigit 340 
detenidong pulitikal pa ang naghi- 
hintay ng kongkretong aksyon ng 
GPH bilang pagpapatupad ng Com- 
prehensive Agreement on Respect 
for Human Rights and International 
Humanitarian Law (CARHRIHL). œ 


Talakayan sa CASER, idinaos 


ment on Socio-Economic Reforms (CASER) ang 

inilunsad noong Mayo 13 sa St. Scholastica's 
College sa Maynila. Ang aktibidad ay pinangasiwa- 
an ng Pilgrims for Peace, isang organisasyong nag- 
susulong ng makatarungan at matagalang kapaya- 
paan. 

Dumalo sa porum ang 300 kinatawan ng iba't 
ibang sektor upang mapakinggan ang mga ilalahad 
na programa ng CASER. Nagsalita rito ang kinata- 
wan ng National Democratic Front of the Philip- 
pines (NDFP) na si Rafael Baylosis at Ednar Da- 
yanghirang, kinatawan ng Gubyerno ng Pilipinas 
(GPH). 

Ani Fr. Rex Reyes, convenor ng Pilgrims for 
Peace, layunin ng CASER na makapagbuo ng kum- 
prehensibong planong sosyo-ekonomiko para sa 
tunay na reporma sa lupa at pambansang industri- 


[re porum hinggil sa Comprehensive Agree- 

yalisasyon. Dagdag ni Fr. Reyes, makakamtan ang 
hinahangad na kapayapaan kapag naipatupad ito 
at may direktang partisipasyon ang mamamayan. 

Inihapag sa porum ang dalawang magkaibang 
pananaw kaugnay sa tumitinding armadong tungga- 
lian sa bansa. Ayon kay Dayanghirang, isa sa mga 
dahilan ng digmaan ang paglala ng krisis sa kalika- 
san at pagkawasak ng kapaligiran. Ayon naman kay 
Baylosis, ang lumalalang kahirapan at hindi pantay 
na pag-unlad sa agrikultura at industriya ang si- 
yang sanhi ng armadong labanan. 

Pamumunuan ni Juliet de Lima ang Reciprocal 
Working Committee ng NDFP para sa CASER. Kasama 
niya rito sina Baylosis at Randall Echanis. Si Da- 
yanghirang naman ang mamumuno ng katumbas na 
komite ng GPH. Kasama niya rito sina Prof. Fernan- 
do Aldaba at Fr. Robert Alejo. Sa Setyembre 2011 
inaasahang matatapos ang burador ng CASER. Ag] 


Mk MATATAGUMPAY NA TAKTIKAL NA OPENSIBA 


AFP, nabigo sa ComVal 
at Davao Oriental 


nit ng Conrado Heredia Command sa ilalim ng Merardo Arce Com- 


Mits na nilabanan at itinaboy noong Mayo 29 ng isang yu- 


mand ng Bagong Hukbong Bayan (MAC-BHB) sa Southern Minda- 
nao Region ang isang platun ng Second Scout Ranger Battalion ng First 
Scout Ranger Regiment (FSRR) habang inaatake nito ang pansamanta- 
lang kinakampuhan ng BHB sa Sityo Karampil, Barangay Aliwagwag, Ca- 


teel, Davao Oriental. 

Taliwas sa sinabi ng tagapag- 
salita ng 10th ID na si Lt. Col. 
Lyndon Paniza na tatlo lamang 
ang nasugatan sa panig ng militar, 
iniulat ni Ka Rigoberto Sanchez, 
tagapagsalita ng MAC-BHB na 
nagtamo ng 11 kaswalti (walong 
patay at tatlong sugatan) ang 
pinakapiling yunit ng Philippine 
Army. Sa bahagi ng BHB, dala- 
wang Pulang mandirigma ang nag- 
alay ng kanilang mga buhay 
habang apat ang nasugatan, at 
tatlo rito ang malubha. 

Ang mga sugatang mandirigma 
ng BHB ay nalapatan ng lunas ng 
mga medik sa isang medical station 


sa loob ng baseng gerilya. Nanatili 
sa loob ng baseng gerilya ang 
isang sugatang Pulang mandirigma 
dahil sapat ang kakayahan ng mga 
medik ng BHB na pangalagaan si- 
ya. 

Ang insidenteng ito ay bunsod 
ng sunud-sunod na pagkatalo sa 
mga labanan ng mga yunit ng 10th 
ID, kabilang ang Second Scout 
Ranger Battalion. Sa kabuuan, nag- 
tamo ang 10th ID ng 25 kaswalti— 
16 na patay at siyam na sugatan. 

Mula noong Mayo 22, ilang 
batalyon na ang sumusuyod sa hin- 
di bababa sa 13 bayan ng Compos- 
tela Valley, Davao Oriental at Agu- 


san del Sur. Sa tabing ng “civil- 
military operations" at "special 
operations," mabangis na sinasala- 
kay ng 10th ID ang mga bayan ng 
Maragusan, Compostela, Monkayo, 
Montevista, Maco, Mawab, Pantu- 
kan at Laak sa Compostela Valley: 
Cateel, Boston, Manay at Tarragona 
sa Davao Oriental: at Trento sa 
Agusan del Sur. 

Ang pinakahuling engkwentro 
laban sa Second Scout Ranger Bat- 
talion ay pangatlo na mula nang 
ilunsad ang malawakang opera- 
syong militar. Matapos ang isang 
linggo ay lima ang napatay sa 
bahagi ng 66th IB nang tamba- 
ngan ang mga ito sa Sityo Kaha- 
yag, Barangay Andili, Mawab no- 
ong Mayo 27. 

Noong araw ding iyon, tatlo 
ang napatay at anim ang nasuga- 
tan sa 67th IB sa isa pang ambus 
sa Sityo Junction, Barangay Caba- 
sagan, Boston. Ikinukwento ng 
mga magsasaka sa lugar na may 
dalawang upisyal ng Scout Rangers 
na napatay sa mga labanang iyon, 
batay na rin sa mga salaysay mis- 
mo ng mga sundalo. AP] 


Tropang pang-COPD, binigwasan sa Agusan del Norte 


D sundalo ang napatay at apat ang nasu- 
gatan sa apat na magkakasunod na taktikal na 
opensiba nitong Mayo ng mga gerilya sa ilalim ng 
Pulang Diwata Command ng Bagong Hukbong Bayan 
(BHB) sa mabubundok na bahagi ng Agusan del Norte. 
Walang natamong kaswalti ang BHB. 

Mayo 25. Isang sundalo ng 30th IB ang nasuga- 
tan nang harasin sila ng isang grupo ng mga Pulang 
mandirigma sa Barangay Bangayan, Kitcharao, Agusan 
del Norte. 

Mayo 24. Hinaras ng isang tim ng mga gerilya mula 
sa Front 16 ang isang grupo ng mga sundalo ng 30th 
IB sa Gate 1 ng Barangay Banayan, Kitcharao, bandang 
alas-6 ng umaga. Isang sundalo ang tinamaan sa paa. 

Bandang alas-4 ng hapon, isa pang sundalo ang 
napatay nang isnaypin muli ang parehong tropa. 

Mayo 20. Inambus ng isang yunit ng BHB mula sa 
Front 21 ang isang kolum ng kaaway na naglulunsad 
ng Community Organizing for Peace and Development 
(COPD), ang bagong katawagan sa mga operasyong 
RSOT sa ilalim ng Oplan Bayanihan. Inilunsad ang 
ambus bandang alas-10 ng gabi sa Sityo Mahayahay, 
Barangay Anticala, Butuan City. Isang sundalo ang 
napatay at dalawa ang nasugatan, kabilang ang isang 
upisyal ng 23rd IB. 

Binababaran pa rin ng humigit-kumulang walong 
platun (o katumbas ng tatlo hanggang apat na kum- 


4 


panya) ang iba't ibang baryo ng Butuan City at mga 
bayan ng Cabadbaran, Santiago, Tubay at Kitcharao. 

Isang katulad na operasyong militar ang inilunsad 
sa Surigao del Norte noong Oktubre 2010 hanggang 
Enero 2011, subalit nabigo ito sa layuning paluhurin 
ang mga rebolusyonaryong pwersa at masa sa lugar. 
Mabibigo rin ang kasalukuyang COPD sa Agusan del 
Norte. 

Samantala, isang elemento ng CAFGU ang napatay 
nang isnaypin ng isang tim mula sa Saulo Lumadao 
Front ng Agustin Begnalen Command ang detatsment 
ng CAFGU/77th IB sa bayan ng Sallapadan, Abra 
noong alas-5:15 ng umaga ng Mayo 27. Pumwesto ang 
tim ng mga isnayper mga 250 metro mula sa detats- 
ment. Nataranta ang platun ng mga sundalo at CAFGU 
sa loob at nagpaputok nang walang direksyon bago 
nagsitakbuhan. Ligtas na nakaatras ang tim ng BHB 
bandang alas-5:30 ng umaga. 

Ang inisnayp na detatsment ay katabi ng paara- 
lang elementarya sa Barangay Sallapadan Barrio. 
Malaon nang inirereklamo ng Parents-Teachers' 
Association ang naturang detatsment dahil sa peli- 
grong idinudulot nito sa mga mag-aaral at dahil sa 
madalas na kaguluhang nililikha ng mga sundalo at 
pwersang paramilitar dito. Sadyang isinagawa ng BHB 
ang pang-iisnayp bago magpasukan ngayong Hunyo 
para walang madamay na mga bata at guro. m 

PANANALANTA NG PASISTANG ESTADO 


Panggigipit sa mamamayan, 
patuloy sa ilalim ng Oplan 


Bayanihan 


tado ang iniulat sa Ang Bayan nitong Mayo hanggang unang ling- 


N pat na kaso ng pang-aabuso ng militar at iba pang ahente ng es- 


go ng Hunyo. 


Hunyo 1. Panibagong haras- 
ment na naman ang hinaharap ng 
72 aktibista at lider-masa mula sa 
Southern Tagalog nang muli silang 
makatanggap ng kautusan mula sa 
Provincial Prosecutor's Office sa 
San Pablo City para humarap sa hu- 
kuman dahil sa iba na namang ka- 
song pagpatay at tangkang pagpa- 
tay. Isa sa mga pinahaharap ay si 
Rogelio Galit, dating tagapagsalita 
ng Kalipunan ng mga Magsasaka sa 
Kabite, na isang taon nang patay 
dahil sa sakit na diabetes. 

Unang sinampahan ng gawa- 
gawang kasong pagpatay ang tina- 
guriang "ST 72" noong 2007. Idi- 
nawit sila sa ambus ng Bagong 
Hukbong Bayan (BHB) sa Puerto 
Galera, Oriental Mindoro noong 
Marso 2006. Kahit imposibleng 


magawa ni Galit ang ipinaparatang 
sa kanya dahil sa tagal na ng pag- 
kakaratay niya ay inaresto pa rin 
siya ng pulisya. Anim pang iba, ka- 
bilang si Atty. Remigio Saladero ng 


Palayain si Ericson Acosta, 
sigaw ng mga artista't manunulat 


iba pang mga personalidad mula sa sirkulo ng 

arte at sining na palayain si Ericson Acosta, 
isang freelance journalist na nagdodokumento ng 
kalagayan ng karapatang-tao sa Samar. 


INET ang mga kapamilya, kaibigan at 


na 


KMU ang inaresto. Pinalaya sila no- 
ong Pebrero 2009 nang ibasura ng 
korte ang kaso. 

Wala pang isang linggo mata- 
pos sila palayain, kinasuhan na na- 
man sila kaugnay ng pagpatay sa 
isang elemento ng CAFGU sa Rizal. 
Ibinasura rin ang kasong ito. 

Ang pinakahuling kasong pag- 
patay na isinampa nitong Mayo ang 
pangatlo nang gawa-gawang asun- 
to laban sa ST 72. 

Sa kaugnay na balita, nakaku- 
long din ngayon si Darwin Liwag, 
pangkalahatang kalihim ng BAYAN- 
Laguna at dalawa pang aktibista 
dahil sa gawa-gawa ring kasong 
pagpatay. Tinamnan ng mga baril 
at granada sina Liwag nang arestu- 
hin sila sa Lumban, Laguna noong 
Setyembre 2010. 

Umaabot na ngayon sa 54 ang 
bilang ng mga detenidong pulitikal 
sa Southern Tagalog. Labing-isa na 
rin ang biktima ng ekstrahudisyal 
na pagpatay sa rehiyon sa ilalim ng 
rehimeng Aquino. 

Mayo 27. Alas-4:30 ng mada- 
ling araw, sapilitang pinasok ng 
isang platun ng 54th IB na pina- 
mumunuan ni Lt. Roland Caringan 


“Panggigipit...,” sundan sa pahina 6 


sa University of the Philippines sa Diliman. Isa siya 
sa bumuo at namatnugot ng 1994 Literary Folio ng 
Philippine Collegian, ilang dekada makaraan itong 
huling mailimbag. Hindi lamang manunulat si Acos- 
ta, isa rin siyang makata, mahusay na artista at 


Inaresto si Acosta ng mga tauhan ng 8th 
ID noong Pebrero 13 sa Barangay Bay-ang, 
San Jorge, Samar kasama ang ilang mga lider 
ng isang organisasyong magsasaka. Tinamnan 
ng granada ang gamit ni Acosta at sinampa- 
han siya ng kasong pag-iingat ng di lisensya- 
dong armas. 

Inilunsad noong Abril ang Free Ericson 
Acosta Campaign bilang suporta sa pagpapala- 
ya kay Acosta. Nakakulong siya ngayon sa Cal- 
bayog Sub-provincial Jail. Bago iprisinta sa 
publiko, matinding tortyur ang dinanas ni 
Acosta. Muntik din siyang patayin ng militar. 

Si Acosta ay naging manunulat ng Philip- 
pine Collegian, pahayagan ng mga estudyante 


kompositor ng orihinal na musika. 
Bilang suporta sa kampanya, ki- 
nundena ng mga panelist at mga de- 
legado ng 50th UP National Writ-ers' 
Workshop ang patuloy na iligal na 
pagdetine kay Acosta. Ginawa nila 
ang pahayag sa Baguio City kung sa- 
an idinaos ang naturang palihan ng 
mga manunulat. Ilan sa mga pumir- 
ma sa pahayag sina National Artist 
Bienvenido Lumbera, Jose Dalisay, 
Jr., Jun Cruz Reyes, Gemino Abad, J. 
Neil Garcia, Charlson Ong, Rolando 
Tolentino, Romulo Baquiran, Jr. at 
Cristina Pantoja-Hidalgo. AB] 

ang tahanan ni Pablo Naogsan, 80 
anyos, sa Barangay Butigue, Pa- 
racelis, Mountain Province. Si Na- 
ogsan ang ama ni Simon "Ka Filiw" 
Naogsan, tagapagsalita ng Cordil- 
lera Peoples Democratic Front 
(CPDF). 

Mariing kinundena ng CPDF ang 
panghaharas ng militar sa nakata- 
tandang Naogsan. Winasak ng mga 
sundalo ang pintuan, gini- 
sing ang matanda na nag- 
iisa noon at hinalughog ang 
buong bahay. Inakusahan 
siyang nagpapatuloy ng mga 
gerilya ng BHB at pinagban- X 
taang sasaktan kung hindi 
siya titigil. 

Umalis lamang ang militar nang 
magsidatingan ang mga kapitbahay 
ni Naogsan para alamin kung ano 
ang nangyayari. Pormal na inirekla- 
mo ni Naogsan sa barangay ang 
mga sundalo. 

Mayo 26. Marahas na dinemolis 
ng may 40 pulis ang pitong bahay 
sa isang komunidad sa Poblacion, 


Sh 


A) 

Gitagum, Misamis Oriental. Nagka- 
lat ang dugo sa lugar nang pagma- 
lupitan ng mga pulis ang mga resi- 
denteng nagtanggol sa kanilang 
mga tahanan. Inaresto si Joel Sap- 
lot, tagapangulo ng Kasamahan ng 
Mangingisda sa Poblacion Gitagum 
at Operators (KASAMAPO), kasama 
ang mag-anak na sina Fernando 
Oraiz Sr., Fernando Oraiz Jr., Juanie 
Oraiz at Adoracion Oraiz. Nekadeti- 
ne sila ngayon sa istasyon ng PNP 
sa Gitagum. Pinalalayas na ang 
m mga residente noong Mayo 5 
dahil pribadong pag-aari daw 
ang kinatitirikan ng kanilang 
mga bahay. Subalit matatag na 
> nanindigan ang mga residente 
sa pamumuno ng KASAMAPO na 
ipaglaban ang kanilang mga bahay 
at kabuhayan. 

Mayo 24. Alas-4 ng madaling 
araw ay sinalakay ng isang kumpa- 
nya sa ilalim ng 86th IB ang bahay 
ni Delfin Uschongsan, residente ng 
Barangay Kiling, Alfonso Lista, Ifu- 
gao. Hinalughog ng mga sundalo 
ang bahay at dinala nila si 
Uschongsan at dalawa niyang pa- 


mangkin na lalaki sa Pakak 
CAA/PNP/PA Detachment sa pare- 
hong barangay. Inakusahan nilang 
mga myembro ng BHB sina 
Unchongsan. Kahit ang mga kapit- 
bahay na nagkikiusyoso lamang sa 
mga pangyayari ay pinaratangang 
mga simpatisador ng BHB. 

Nang tumanggi ang hepe ng 
pulisya sa Alfonso Lista na kasuhan 
ang tatlong biktima dahil sa kawa- 
lan ng ebidensya, binantaan ng 
mga sundalo sina Uschongsan na 
patuloy silang idedetine kung ide- 
demanda nila ang militar. Pinalaya 
lamang ang tatlong biktima noong 
Mayo 25 matapos mangako ang 
mga ito na tatahimik na lamang 
tungkol sa pang-aabuso sa kanila 
ng mga sundalo. 

Ang mga pandarahas ng AFP ay 
bahagi ng militarisasyong matagal 
nang nagaganap sa silangang ba- 
hagi ng Mountain Province at Ifu- 
gao. Pinasisinungalingan nito ang 
bukambibig ng militar hinggil sa 
pagkamit ng kapayapaan at pagres- 
peto sa karapatang-tao sa ilalim ng 
Oplan Bayanihan. ab] 


5 magsasaka, nakakulong sa Catbalogan 


tine sa Catbalogan City Jail dahil sa mga para- 

tang na mga myembro sila ng Bagong Huk- 
bong Bayan (BHB). Ang mga biktima ay sina Noel 
Galvez, Simon Gabijan, Jesus Bacnotan at mag-asa- 
wag Loreto at Beatriz Gabuay. Apat sa kanila ang si- 
nampahan ng mga kasong kriminal kaugnay ng pag- 
kakasangkot nila umano sa mga taktikal na opensi- 
ba ng BHB. 

Si Galvez, 42 anyos, isang magsasaka mula sa 
Calbiga, Samar ay inaresto noong Agosto 2010 ha- 
bang sinasamahan niya ang ilan niyang kababaryo 
para magrehistro sa upisina ng COMELEC. Isinang- 
kot siya ng militar sa reyd ng BHB sa Binanggaran, 
Calbiga noong Disyembre 2009. Nagtatrabaho noon 
sa kanyang bukid si Galvez nang maganap ang reyd. 

Si Gabijan, 48 anyos, magsasaka mula sa Bara- 
ngay Lipata, Paranas, Samar ay nangingisda naman 
kasama ng kanyang pamilya nang salakayin ng BHB 
ang istasyon ng pulisya sa Motiong, Samar. Idina- 
wit siya rito ng militar, kaya pumunta siya sa puli- 
sya para linisin ang kanyang pangalan. Kinausap 
din niya ang hukom na may hawak ng kaso at pina- 
yuhan siyang kumuha ng abugado para mapawalam- 
bisa ang mandamyento de aresto laban sa kanya. 
Dahil wala naman siyang pambayad ng abugado ay 


Le magsasaka ang ilang taon nang nakade- 


lumuwas na lamang siya sa Maynila para makipag- 
sapalaran. Bumalik lamang siya noong Hunyo 2004. 
Subalit pagbalik niya ay inaresto siya, dahil sang- 
kot umano siya sa reyd ng BHB sa San Jose de Bu- 
an noong Marso 2004. 

Si Bacnotan, 64 anyos, ay dinukot ng militar 
noong Nobyembre 2008 mula sa kanyang tahanan 
sa Barangay Lipata. Dinala siya sa iba't ibang kam- 
pong militar at tatlong araw na isinailalim sa inte- 
rogasyon. Ipinasa siya sa kustodiya ng pulisya at 
sinampahan ng kasong rebelyon, pagpatay, tang- 
kang pagpatay at pagnanakaw kaugnay ng reyd ng 
BHB sa Motiong. 

Si Gabuay, 63 anyos, magsasakang taga-Bara- 
ngay Salay, Paranas ay inaresto ng mga elemento ng 
34th IB noong Setyembre 2008. Dahil sa takot na 
masalbeyds ito, sinamahan si Gabuay ng kanyang 
asawang si Beatriz. Sabay silang ikinulong at pina- 
laya lamang si Beatriz matapos ang 10 buwan. No- 
ong 2010, bumalik ang mga sundalo sa Barangay 
Salay para arestuhin si Beatriz. Napag-alaman ni 
Beatriz kalaunan na walang mandamyento de ares- 
to laban sa kanya. Gayunman, pinili na lamang ni- 
yang samahan ang kanyang asawa sa kulungan da- 
hil sa takot na balikan siya ng militar sa kanilang 
barangay. fas] 

Pakikibaka kontramina, 
lumalawak sa Cagayan Valley 


ng mga lupain, katubigan at kabundukan ng Cagayan Valley. Mula sa 


Leres ang pakikibaka kontra sa pagmimina sa buu-buong tipak 


bayan ng Gonzaga, ang pakikibakang masa na sinimulan pa noong 
2007 ay kumakalat ngayon hanggang sa mga bayan ng Buguey, Sta. Te- 
resita, Dugo, Lallo, Sta. Ana, Camalaniugan, Aparri at iba pang karatig 


bayan nito. 


Ayon kay Salvador del Pueblo, 
tagapagsalita ng National De- 
mocratic Front-Cagayan Valley 
(NDF-CV), mahigit 13,843 ektarya 
ng lupa at tabing-dagat ang kina- 
kamkam at pinipinsala ng mga 
dayuhang korporasyon upang ku- 
nan ng magnetite (batobalani), 
manganese at iba pang mineral. 
Tampok sa mga kumpanyang ito 
ang Lian Xing Philippines Stone 
Carving Corporation sa Barangay 
Batangan, Gonzaga na nagsasaga- 
wa ng magnetite sand mining. 

Sa paglawak ng mga opera- 
syong pagmimina, napapalayas ang 
mga maralitang magsasaka at 
mangingisda, nasisira ang kani- 
lang mga lupain at nawawasak ang 
likas na yaman na pinagmumulan 
ng kanilang ikinabubuhay. Ilang 
halimbawa nito ang paglubog ng 
kalahati ng kalupaan ng Barangay 
Bisagu sa West Aparri. Natitibag 
din ang pampang ng mga baryo sa 
Lallo at Camalaniugan. Resulta ito 
ng pagkawala na ng batobalani na 
siyang nagpapatibay sa mga ilog at 
tabing-dagat mula sa pagkatibag. 

Nagngangalit ang mamamayan 
sa tone-toneladang mina na dire- 
tsong ibinibyahe patungong Tai- 
wan at iba pang mga bansa habang 
naiiwan ang uka-ukang mga lupa at 
sira-sirang mga ilog at pampang. 
Maliwanag na ito ay pandarambong 


sa likas na yaman ng mamamayan. 
Kapalit nito ang pagkawasak ng 
rekurso ng bansa, pati na ang bu- 
hay at kabuhayan ng masa. 

Gayunman, walang pakialam 
ang mga dayuhang kapitalista 
kasabwat nilang mga lokal na 
burukrata. Ayon kay Carlito Pen- 
tecostes, Jr., alkalde ng Gonzaga, 
walang dapat ireklamo ang mama- 
mayan dahil may permit daw mula 
sa gubyerno ang pagmimina. Ang 
grupo ni Pentecostes ang siyang 
pangunahing tagapagtaguyod ng 
interes ng imperyalistang korpora- 
syon at mapagsamantalang uri ng 
Gonzaga. May proteksyon ito ng 
dinastiyang Enrile (Rep. Jackie En- 
rile at ama nitong si Senate Presi- 
dent Juan Ponce Enrile) na siyang 
naghahari-harian sa prubinsya ng 
Cagayan at may basbas ng rehimen 
ni Benigno Aquino III. 

Pinaiigting ni Pentecontes ang 
militarisasyon sa bayan ng Gonza- 
ga para panatilihin ang mga pro- 
yekto sa pagmimina. Mismong si 
Pentecostes ang nanakit sa isang 
lider ng mga magsasaka upang 
pigilan ang ilulunsad nilang ak- 
syong protesta noong Abril 30. 
Upang ipagtanggol ang "ligalidad" 
ng pag-ooperasyon ng mga mina- 
han, idineploy sa anim sa 25 bara- 
ngay ng Gonzaga ang mga tropa ng 
Special Operations Team-Bayani- 


han-17th IB ng Philippine Army at 
Regional Mobile Group (RMG) ng 
Philippine National Police. Bukod 
pa ito sa tatlong kampo ng militar. 
Mahigit 30,000 mamamayan ang 
kanilang binibiktima dahil sa pag- 
tutol ng mga ito sa imbing pakana 
ng mga imperyalista, malalaking 
kumprador kapitalista at mga 
panginoong maylupa. 

Akbayan, iba pang kasabwat 
sa pandarambong. Kasabwat ng 
mga naghaharing uri ang mga kon- 
tra-rebolusyonaryong grupo na 
nagpapanggap na maka-mamama- 
yan. Ilan dito ang Akbayan, Alyan- 
sa Tigil Mina at PADER. Ang mga 
organisasyong ito ang nanlalason 
sa isipan ng mamamayan. Inilalako 
nila ang maling kaisipan na maaa- 
ring mapahinto ang pagmimina sa 
pamamagitan ng pagmamakaawa 
sa gubyerno na siyang nakikina- 
bang sa pagsasamantalang ito. 

Ang mga grupong ito, ayon sa 
tagapagsalita ng NDF-CV, ay nag- 
poposturang kontra sa iligal na 
pagmimina para pagtakpan ang 
naghuhumiyaw na katotohanan na 
ang pinakamalaking maysala sa 
pangangamkam ng lupa ng mga 
magsasaka at pagwasak ng kapali- 
giran ay ang mismong gubyerno. 
Bukod pa rito, sinasakyan lamang 
ng mga grupong ito ang mga isyu 
sa pagmimina at pagkawasak ng 
Cagayan River para makapanghut- 
hot ng pera sa mga "international 
funding agencies" at iba pang gru- 
pong nagpoposturang maka-kali- 
kasan. Nais nilang iligaw ang lan- 
das ng militanteng paglaban ng 
masa. 

Nilinaw ng NDF-CV na wala sa 
pagmamakaawa, mga dayalogo, o 
paghihintay ng kapalaran ang solu- 
syon ng suliranin ng mamamayang 
Gonzagefio at ng buong mamama- 
yan ng Cagayan Valley. Matuwid 
lamang na ubos-kayang lumahok at 
mag-ambag ang mamamayang 
anakpawis sa pagpapaunlad ng 
digmang bayan. Habang sumusu- 
long ang Pulang kapangyarihang 
pampulitika, lalong natitiyak ang 
pagsasakatuparan ng mga batas ng 
demokratikong gubyernong bayan 
kabilang na ang pagtatanggol sa 
lupa, kabuhayan at buhay ng 
mamamayan laban sa pandaram- 
bong at pangangamkam ng mga 
dayuhan at lokal nilang mga alipu- 
res. ab] 

Pagbasura sa VFA, iginigiit 


IGINIIT ng mga progresibong grupo ang pagbasura sa makaisang 
panig at hindi pantay na Visiting Forces Agreement (VFA). Anila, 
lantarang niyuyurakan ng VFA ang soberanya ng Pilipinas. 

Lubusan nang nalalantad ang nakasisira at hindi pantay na ka- 
tangian ng tratado. Pinirmahan ang VFA noong Mayo 27, 1999, 
walong taon matapos mapalayas ang mga base militar ng US sa 
Pilipinas. Layon umano nitong pamahalaan ang kondukta ng mga 
bumibisitang pwersang militar ng US. 

Sa pamamagitan ng VFA, nagagawa ng gubyernong US na mag- 
mantine ng permanenteng presensya ng mga tropang militar nito sa 
Pilipinas. Bukod sa walang katapusang mga pagsasanay-militar, per- 
manenteng nakaistasyon ang 700-kataong Joint Special Operations 
Task Force-Philippines ng US sa Camp Navarro sa Zamboanga City na 
sangkot sa mga operasyong counterinsurgency. May mga ulat hing- 
gil sa pagsama ng mga tropang militar ng US sa mga kampanyang 
militar ng AFP laban sa mga pwersa ng BHB at MILF. Ang mga akti- 
bidad na ito ay may tabing ng "kampanya kontra-terorismo". 

Pinapaburan din ng VFA ang mga tropang Amerikano na luma- 
labag sa mga batas ng bansa. Lantarang pagyurak ito sa sobera- 
nya ng Pilipinas at nagdudulot ng walang kapantay na pananala- 
sa sa mamamayang Pilipino. Dagdag pa, nagiging target ang ban- 
sa ng pang-aatake ng mga kaaway ng US. Sa kabila ng mga pag- 
batikos sa VFA, walang plano ang rehimeng Aquino na ibasura o 
repasuhin ito. 


Parangal-militar ng AFP kay Marcos, tinututulan 


TINUTUTULAN ng malawak na mamamayang Pilipino ang panuka- 
la ni Vice Pres. Jejomar Binay kay Pres. Benigno Aquino III na ili- 
bing ang yumaong diktador na si Ferdinand Marcos sa Ilocos 
Norte at bigyan ng lubos na parangal-militar. Ipinahayag ang 
pagtutol na ito hindi lamang ng mga grupong makabayan kundi 
pati ng mga demokratikong grupo sa US. 

Kaugnay nito, isinampa ng pitong progresibong kongresista 
ang House Resolution No. 1297 para tutulan ang balak na pagli- 
bing kay Marcos sa Libingan ng mga Bayani sa Taguig City. 

Anila, huwad na bayani si Marcos. Naibunyag ni Col. Bo- 
nifacio Gillego at gayundin ng United States Army Records na pi- 
nalsipika ni Marcos ang kanyang "maningning na rekord" noong 
Ikalawang Digmaang Pandaigdig. Isa pa, hindi karapat-dapat na 
bigyang-parangal ang isang katulad ni Marcos na isang diktador 
at kaaway ng mamamayan katulad nina Adolf Hitler ng Germany, 
Anastasio Somoza ng Nicaragua at iba pa. 

Ayon naman sa Bagong Alyansang Makabayan at Kilusang 
Magbubukid ng Pilipinas, nagbibigay ng maling mensahe sa ma- 
mamayang Pilipino ang rekomendasyon ni Binay kay Aquino. Isa 
itong insulto para sa mga Pilipinong walang takot na lumaban 
para maibagsak ang diktadurang US-Marcos, kabilang ang ama ng 
pangulo na biktima ng asasinasyon ng rehimeng Marcos. Ang 
pagbibigay ng lubusang parangal-militar kay Marcos sa Libingan 
ng mga Bayani o sa Ilocos Norte man ay pahiwatig na ang mga 
diktadura ay pinararangalan imbes na ito ay kundenahin ng ka- 
saysayan. 

Galit na galit din ang isang grupo ng mga Filipino-American 
sa panuklang ito. Ang grupong US Pinoys for Good Governance 
(USP4G6) ay nagbigay ng sulat-protesta kay Aquino na hanggang 
ngayon ay hindi pa sinasagot. 

Pagbili ng armas mula sa US, 
binatikos 


BINATIKOS ng iba't ibang progresibong 
organisasyon ang plano ng rehimeng 
Aquino na bumili ng mga labis na 
kagamitang pandigma mula sa US sa 
ilalim ng programang Excess Defense 
Articles (EDA) ng US. 


Ayon sa Bagong Alyansang 
Makabayan (BAYAN), ang pagbili ng 
mga kagamitang pandigma mula sa US 
ay nakatali sa interes ng US na panati- 
lihin ang Visiting Forces Agreement 
(VFA). Ang pagbili ng mga sandata at 
iba pang kagamitan mula sa US ay 
palaging nakatali sa interes ng US, 
anang BAYAN. 


Iginiit ng BAYAN na walang kinahi- 
natnan ang limang taong pangangako 
ng US ng modernisasyon ng Armed 
Forces of the Philippines (AFP) kapalit 
ng pananatili noon ng mga base mili- 
tar at pakikipagkasundo sa US. Ang 
balak ng rehimeng Aquino na bumili 
ng labis na kagamitang pandigma mula 
sa US ay patunay na walang pinatu- 
nguhan ang pagiging palaasa ng 
Pilipinas sa US. 

Ang programang EDA ng US ay 
isang paraan ng pagsuporta nito ng 
mga papet na estado upang magsilbi 
ang mga ito sa pandaigdigang estrate- 
hiyang pulitiko-militar ng US. Sa par- 
tikular, nagagawa ng US na pag- 
ibayuhin ang saklaw ng kapangyari- 
hang militar nito sa Asia-Pacific sa 
pama-magitan ng pagpapagamit ng 
mga pinaglumaan nitong kagamitang 
pan-digma sa papet na rehimeng 
Aquino. 

Ilang taong nakararaan, nagpa- 
hayag ang ilang upisyal ng US ng 
planong magpaupa ng mga eroplanong 
pandigma sa papet na gubyerno ng 
Pilipinas bilang paraan ng pagpa- 
palakas ng impluwensya at presen- 
syang militar ng imperyalismong US sa 
rehiyon. 


Ibayong pinalalakas ngayon ng US 
ang presensyang militar nito sa Asia- 
Pacific sa harap ng nakikita nitong 
banta ng paglakas ng kapangyarihang 
militar ng China. Ginagamit ngayon ng 
US at rehimeng Aquino ang alitan sa 
teritoryo ng Spratly Islands sa hanay 
ng Pilipinas, Vietnam at China para 
magbabala sa posibilidad na sumiklab 
ang armadong tunggalian. 


Pagsingil ng kamag-anak 
ni Aquino sa SCTEX, 
ipinatigil ng TRB 


IPINATIGIL ng Toll Regulatory 
Board (TRB) ang pagsingil ng 
pamilya ni Benigno Aquino III sa 
mga dumaraang sasakyan sa 
mahigit pitong kilometrong 
Subic-Clark-Expressway (SCTEx). 
Ibinaba ng TRB ang "cease and 
desist order" noong Hunyo 2 sa 
Hacienda Luisita Inc. (HLI), Jose 
Cojuangco 8: Sons Inc. (ICSI) at 
Brown International Corporate 
Services Inc. (BICSI), mga korpo- 
rasyong siyang nakalista sa resi- 
bong iniisyu sa mga motorista na 
tinatakan ng "Passthru." 

Ibinaba ang mandamyentong 
ito bunsod ng malakas na pagtu- 
tol ng mga magsasaka sa pangu- 
nguna ng Kilusang Magbubukid 
ng Pilipinas (KMP) at mga mo- 
toristang gumagamit ng daang 
ito sa loob ng Hacienda Luisita 
sa Tarlac, na pag-aari ng pamilya 
Cojuangco-Aquino. Ang daan ay 
dumudugtong sa SCTEx at sa 
Manila North Road (mas kilala 
bilang MacArthur Highway). 

Ipinanawagan ng KMP sa 
TRB na utusan ang HLI, JCSI at 
BICSI na ibalik ang perang 
kinolekta sa mga motorista o 
kung hindi ay gumawa ng isang 
“trust fund" para sa mga 
magsasaka. Sa isang panayam, 
inamin mismo ng tiyuhin ni 
Aquino na si Jose "Peping" 
Cojuangco, Jr. na ang BICSI ang 
siyang kumpanyang inatasang 
maningil sa mga motoristang 
dumaraan. Hindi niya ipinali- 
wanag kung bakit nakapasok sa 
eksena ang dayuhang kumpa- 
nyang ito. 

Tinataya ng KMP na mula 
Mayo 17 hanggang Hunyo 2 ay 
nakakolekta ang pamilya Co- 
juangco-Aquino ng P2.7 milyon 
sa mga motorista. Dalawampung 
piso ang ibinabayad ng bawat 
kotse at dyip samantalang ang 
bawat van at maliliit na delivery 
truck ay nagbabayad ng P50. 
Sinisingil naman ng P100 ang 
bawat bus, trak at iba pang 
malalaking sasakyan. 


NN BALITA | 
Patriot Act ng US, pinalawig pa 


GIGIL na gigil si Pres. Barack Obama ng US na pirmahan ang matagal na 
niyang itinutulak na apat na taong pagpapalawig sa tatlong probisyon ng 
US Patriot Act. Ito ay sa kabila ng pagtutol ng mga grupong oposisyu- 
nista sa loob ng Kongreso at grupong tagapagtaguyod ng karapatang 
sibil. Pinirmahan niya ang naturang mga batas sa pamamagitan ng 
“autopen machine” ilang minuto bago ito mawalan ng bisa noong Mayo 
27 habang nasa France siya para sa pulong ng G8. 

Ang pinalawig na mga probisyon ay pumapatungkol sa poder ng 
gubyernong makakuha ng sikretong mga order ng korte para manmanan 
ang anumang bagay, tulad halimbawa ng usapan sa telepono, talastasan 
sa internet at mga rekord sa negosymo, na pinaniniwalaan nitong maha- 
laga sa imbestigasyon ng terorismo; paggamit ng walang takdang “rov- 
ing” wiretaps para subaybayan ang anumang numero ng telepono, email 
account o iba pang pasilidad sa komunikasyon na pinaniniwalaang gi- 
nagamit ng kanilang target, at paggamit ng “lone wolf” wiretapping, na 
nagpapahintulot sa gubyerno na subaybayan ang isang indibidwal kahit 
wala itong kuneksyon sa dayuhang kapangyarihan o teroristang grupo. 

Ang US Patriot Act ay isinabatas pagkatapos atakehin ang Twin 
Towers sa New York noong Setyembre 11, 2001. Mula nang ipatupad ang 
batas na ito, marami nang naging kaso ng paglapastangan sa karapatan 
ng mga ordinaryong mamamayang Amerikano. 


Kilos-protesta sa Spain, lumalawak 


MAHIGIT isang linggong kilos-protesta ang inilunsad ng libu-libong 
mamamayan ng Spain sa 162 bayan at syudad nito noong Mayo 15 hang- 
gang 23 para tuligsain ang kainutilan ng gubyernong Zapatero na luta- 
sin ang krisis sa ekonomya at laganap na disempleyo. Kinundena rin nila 
ang mga hakbangin sa pagtitipid ng gubyerno na lalo pang nagpalala sa 
kahirapan ng mamamayan. 

Sa kabila ng pag-iral ng batas na nagbabawal sa mga kilos-protesta 
sa bisperas ng eleksyon, 30,000 raliyista ang nagkampo sa Puerta del Sol, 
pangunahing plasa sa Madrid, kabisera ng Spain. 

Pinamunuan ng mga kabataan ang kilos-protesta na tinagurian nilang 
“May 15 Movement.” Tinuran din nila ang kanilang mga sarili bilang “Los 
Indignados” o “mga nangngangalit”. Nag-organisa sila sa pamamagitan 
ng tweeter sa internet at iba pang social media. Nagsimulang magrali ang 
150 katao lamang sa plasa ng Puerta de Asul, Madrid. Tinangka silang 
buwagin ng mga pulis noong Mayo 15, pero parang apoy na lumaki ang 
bilang ng mga tao mula nang malantad sa publiko ang gayong panunu- 
pil. 

Para masusteni ang protesta, nagtayo ng malawak na kampo (tent 
city) ang mga nagpoprotesta sa loob ng plasa na may lutuan, pagawaan 
ng mga plakard, day care, nursery at upisina ng komunikasyon na suma- 
sagot sa mga tanong ng midya. Ang karamihan ay doon na natutulog sa 
kampo. 

Ang Spain ang may pinakamataas na tantos ng disempleyo (21.3%) 
sa mga bansa ng Eurozone. Kabilang ito sa tinataguriang PIGS (Portugal, 
Ireland, Greece at Spain), mga bansang naghihingalo ang ekonomya at 
kinakailangang isalba ng malalaking bangko at institusyon sa pinansya 
tulad ng IMF. 

Ang gubyernong Zapatero ay nagpapatupad ng isa sa pinakabrutal na 
programa sa pagtitipid sa buong Europe na siyang dahilan ng matinding 
pagkamuhi ng mamamayan. 

Sa kaugnay na balita, naglunsad din ng mga rali sa ibang bansa 
bilang pakikiisa sa Spain. Ang pinakamalalaking rali ay naganap sa Paris, 
France: Rome sa Italy, at sa Buenos Aires, Argentina. 

Milyun-milyong kabataan 
ang kailangan sa demokratikong 


rebolusyong bayan 


igit ngayong kinakailangan ang pagkilos ng 
H niwan-miyon kabataan katuwang ng buong 

sambayanang Pilipino. Ang patuloy na paglala 
ng krisis, pagsasamantala at kahirapan ay tinutum- 
basan lamang ng pagsidhi ng pagnanais ng bayan na 
wakasan ang naghaharing sistemang malakolonyal at 
malapyudal. 

Laganap ang disempleyo. Sumisirit ang presyo ng 
pagkain, langis at iba pang pangunahing bilihin. Hin- 
di makaagapay ang mababang sahod ng karaniwang 
mga manggagawa at kawani. Mabigat na pasanin ang 
gastusin sa edukasyon, kalusugan at pabahay. 

Lalong sumasahol ang 
kalagayan ng karaniwang 
mamamayan sa pagmamati- 
gas ng rehimeng Aquino na 
patuloy na sumunod sa mga 
patakaran at programang 
dikta ng mga imperyalis- 
tang pinamumunuan ng US. 
Lalo nitong ibinubukas ang 
ekonomya sa mga dayu- 
hang monopolyo para ma- 
samantala ang murang la- 
kas-paggawa ng anakpawis, 
huthutin ang likas na ya- 
man ng bansa at makapag- 
kamal ng malaking tubo. 
Tumitindi ang pagsasaman- 
tala ng mga panginoong 
maylupa sa mga magsasaka 
at manggagawang bukid. 
Nanunuot ang korapsyon sa 
reaksyunaryong estado. 

Panunupil ang sagot ng 
estado sa daing ng masa. 
Bukambibig nito ang “"ka- 
payapaan" subalit puspu- 
san naman ang isinasagawa 


Ipatupad ang JASIG, 
palayain ang mga kon- 
PAHINA 3 


Mga tampok sa 
isyung ito... 


sultant 


AFP, bigo sa Comval 
at Davao Oriental 


nitong madugong kampanyang militar na naglalayong 
gapiin ang mga pakikibakang masa at armadong pag- 
laban ng mamamayan. Tutol ang rehimeng US-Aquino 
na lutasin sa mapayapang paraan ang gera sibil sa 
bansa. 

Sa harap ng lahat ng ito ay walang masusulingan 
ang mamamayan kundi ang kanilang organisadong la- 
kas at rebolusyonaryong pagkilos. Dito rin nakatali 
ang pag-asa ng mga kabataang Pilipino na magkaro- 
on ng maaliwalas na kinabukasan. Ang malawakang 
pagpukaw, pag-oorganisa at pagpapakilos sa kabata- 
ang Pilipino ay isa sa mga susing salik sa mapagpa- 


Pakikibaka kontramina 
sa Cagayan Valley 


PAHINA 4 PAHINA 7 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 


a) Sa print dialog, i-check ang Print as image 

b) Alisin ang check sa Shrink oversized pages to paper size 
k) I-click ang Properties 

d) I-click ang Advanced 

e) Tiyaking naka-set sa 100% ang Scaling 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


